ai4bharat/Pralekha huggingface dataset:
نائب صدر جمہوریہ ہند کا سکریٹریٹ
نائب صدر جمہوریہ ہند نے انتخابی مباحثوں کے گرتے ہوئے معیار پر رنج و غم کا اظہار کیا
مخالفین کے لئے نا زیبا الفاظ کے استعمال کے خلاف نصیحت کی
مخالفین کو حریف کے طور پر دیکھا جائے نہ کہ دشمن کے طور پر: اداروں کا ادب کیا جائے: نائب صدر جمہوریہ ہند
اپنے اعزاز میں منعقدہ ایک تقریب سے نائب صدر جمہوریہ ہند کا خطاب
نئی دلّی، 20 مئی / نائب صدر جمہوریہ ہند جناب ایم۔ وینکیا نائیڈو نے حالیہ انتخابات کے دوران انتخابی مہموں میں سیاسی مباحثوں کے دوران عوام سے متعلق بڑی تعداد میں مسائل پر توجہ مرکوز کرنے کے بجائے ذاتی حملوں کے باعث انتخابی مباحثو ں کے گرتے ہوئے معیار پر رنج و غم کا اظہار کیا ہے۔
نائب صدر جمہوریہ ہند جناب ایم۔ وینکیا نائیڈو نے کوسٹا ریکا کی یونیورسٹی برائے امن کی جانب سے ڈاکٹریٹ کی اعزازی ڈگری دیئے جانے کی خوشی میں اپنے دوستوں اور خیر خواہوں کی جانب سے دی گئی ایک ضیافت کے موقع پر خطاب کرتے ہوئے کہا کہ سیاست دانوں کو یاد رکھنا چاہئیے کہ وہ ایک دوسرے کے محض حریف ہیں نہ کہ ایک دوسرے کے دشمن ہیں اور نا زیبا الفاظ کا استعمال نہیں کیا جانا چاہئیے۔ انہوں نے کہا کہ تمام سیاسی پارٹیوں، عوام اور پریس کو اس مسئلے پر سنجیدگی سے غور کرنا چاہئیے۔
انہوں نے یاد دلایا کہ لیجسلیٹر کے طور پر اپنے ابتدائی دنوں میں حکومت کی پالیسیوں کے سخت مخالف ہونے کے با وجود بھی انہوں نے کبھی ذاتی حملوں کا ارتکاب نہیں کیا ہے۔ انہوں نے واضح کیا کہ وزیر اعظم، وزیر اعلیٰ، حزب اختلاف کے رہنما اور دیگر عوامی نمائندگان اداروں کا ادب و احترام کیا جانا چاہئیے۔
نائب صدر جمہوریہ ہند نے تمام شعبہ ہائے حیات کے گرتے ہوئے معیار پر رنج و غم کا اظہار کیا۔ انہوں نے لیجسلیٹروں، سیاسی پارٹیوں، اداروں اور عوامی زندگی میں لوگوں سمیت تمام افراد سے اعلیٰ معیار اور اقدار کو بر قرار رکھنے کی اپیل کی۔ انہوں عوام سے یہ بھی در خواست کی کہ وہ اپنے نمائندوں کو کر دار، صلاحیت، چال چلن اور جمہوریت کو مضبوط کرنے کی صلاحیت کی بنیاد کر منتخب کریں حالانکہ کاسٹ، کیش، کمیونٹی اور کریمنلٹی یعنی ذات پات، نقدی، برادری اور جرائم پیشہ جیسے عناصر بھی حاوی ہونے کی سر توڑ کوشش کر رہے ہیں۔
جناب نائیڈو نے سیاسی پارٹیوں کی جانب سے جوڑ توڑ کرنے اور پیش کرنے کے بڑھتے ہوئے رجحان کا بھی ذکر کیا۔ انہوں نے میڈیا کو خبروں کو نظریات کے ساتھ ملانا نہیں چاہئیے انہوں نے مزید کہا کہ عوامی نمائندگان کی کار کردگی کا ہر پانچ سال میں ایک آڈٹ کیا جانا چاہئیے۔ انہوں نے مزید کہا کہ ملک اور ریاستوں کو قابل رہنما وں اور مستحکم حکومت کی ضرورت ہے۔
انہوں نے بھارت میں اور غیر ملکی دوروں کے دوران غیر ملکی شخصیات کے ساتھ اپنی ملاقات کا حوالہ دیتے ہوئے کہا کہ دنیا بھارت کی اقتصادی ترقی کی رفتار سے متاثر ہے۔ انہوں نے کہا کہ دنیا بھر میں بھارت کی حیثیت کو تسلیم کیا جا رہا ہے اور احترام کی نظر سے دیکھا جا رہا ہے۔ انہوں نے اس بات پر زور دیا کہ بھارت کی اقتصادیات پیش رفت کی جانب گامزن ہے جبکہ عالمی اقتصادیات تنزلی کا شکار ہو رہی ہے۔
جناب نائیڈو نے کہا کہ دنیا بھارت کی قدیم ترین اخلاقیات اور تہذیبی اقدار اور شانتی اور اہنسا کے اصولوں پر قائم رہنے کے باعث اس کا ادب اور احترام کرتی ہے۔
۔۔۔۔۔۔
U. 2152
(Visitor Counter : 40
نوجوانوں کے امور اور کھیل کود کی وزارت
جناب انوراگ ٹھاکر نے امور نوجواں اور کھیل کے وزیر کے طور پر عہدہ سنبھالا
جناب انوراگ ٹھاکر نے آج نئی دہلی میں امور نوجواں اور کھیل کے وزیر کے طور پر اپنا عہدہ سنبھالا۔ اس موقع پر میڈیا سے بات کرتے ہوئے، وزیر موصوف نے کہا کہ وہ خود کو تفویض کی گئی ذمہ داریوں کو نبھانے کی پوری کوشش کریں گے۔ انہوں نے مزید کہا کہ وہ اس عہدہ پر ان سے پہلے فائز جناب کرن رجیجو کے اچھے کاموں اور ملک میں کھیل کے ماحول کو مزید آگے بڑھانے کی پوری کوشش کریں گے۔ جناب انوراگ ٹھاکر نے کہا کہ وہ وزیر اعظم جناب نریندر مودی کے وژن کے مطابق کھیل اور ملک کی تعمیر میں نوجوانوں کے تعاون میں اضافہ کرنے کی کوشش کریں گے۔
محکمہ کھیل کے سکریٹری جناب روی متل اور محکمہ امور نوجواں کی سکریٹری محترمہ اوشا شرما نے وزیر موصوف کے چیمبر میں ان کا خیر مقدم کیا۔
جناب انوراگ ٹھاکر حمیر پور، ہماچل پردیش سے چار بار منتخب ہونے والے ہندوستانی پارلیمنٹ  کے رکن ہیں۔ اس سے پہلے وہ 31 مئی 2019 سے 7 جولائی 2021 تک مالیات اور کارپوریٹ امور کے وزیر مملکت کے عہدہ پر فائز تھے۔ پارلیمنٹ کے اندر وہ آئی ٹی پر پارلیمانی قائمہ کمیٹی کے چیئرمین اور پبلک اکاؤنٹس کمیٹی کے ممبر رہ چکے ہیں۔ 16ویں لوک سبھا کے دوران، انہیں لوک سبھا میں چیف وہپ مقرر کیا گیا تھا، اس عہدہ پر فائز ہونے والے وہ سب سے عمر کے رکن پارلیمنٹ تھے۔
وزارت دفاع
ڈی آر ڈی او نے دیہار، لیہہ میں کووڈ اُنیس ٹیسٹنگ کی سہولت قائم کی
نئی دلی، 23جولائی، ڈی آر ڈی او نے مرکز کے زیر انتظام علاقے لداخ میں کورونا وائرس کے معاملوں کی نشاندہی کرنے کیلئے ٹیسٹنگ  کی شرح بڑھانے کی خاطر لیہہ میں موجود لیباریٹری ڈیفنس انسٹی ٹیوٹ آف ہائی الٹی ٹیوڈ ریسرچ دیہار میں کووڈ اُنیس کے جانچ کی سہولت قائم کی ہے۔ ٹیسٹنگ کی سہولت سے متاثرہ افراد پر قریبی نگاہ رکھنے میں بھی مدد ملے گی اور اس سہولت سے طبی تحقیق کی بھارتی کونسل آئی سی ایم آر کے تحفظ کے معیارات اور رہنما خطوط پورے کئے جا سکیں گے۔ لداخ کے لیفٹیننٹ گورنر جناب آ ر کے ماتھر نے 22جولائی 2020 کو اس سنٹر کا افتتاح کیا تھا۔
دیہا ر میں اس جانچ سہولت میں یومیہ 50 نمونوں کی اسکریننگ کی صلاحیت ہے۔ یہ سنٹر کووڈ کی جانچ کے لئے تربیتی افرادی قوت کے لئے بھی استعمال کیا جا سکتا ہے اوراس سے مزید حیاتیاتی خطرات سے نمٹنے میں بھی کافی مدد ملے گی اور زرعی کاموں میں کام آنے والے جانوروں کو لاحق امراض سے متعلق تحقیق اور ترقی کی سرگرمیاں انجام دینے میں بھی مدد ملے گی۔
اپنے خطاب میں لیفٹیننٹ گورنر جناب آر کے ماتھر نے کووڈ اُنیس سے نمٹنے میں ڈی آر ڈی او کی کوششوں کی ستائش کی اور دیہار میں اس سہولت کو دستیاب کرانے کیلئے ڈیفنس آر اینڈ ڈی کے محکمے کے سکریٹری اور ڈی آر ڈی او کے چیئرمین ڈاکٹر جی ستیش ریڈی کا شکریہ ادا کیا۔ انہوں نے امید ظاہر کی کہ اس سنٹر سے متاثرہ افراد کے علاج میں مدد ملے گی۔
لیفٹیننٹ گور نر نے اس ٹیسٹنگ سہولت کا معائنہ بھی کیا۔ انہیں ٹیسٹنگ سہولت کے بایو سیفٹی پہلو کے بارے میں بھی آگاہ کیا گیا اور مختلف النوع اشیا کے باہم رابطے پر آنے سے پیدا ہونے والی سمیاتی کیفیت کی روک تھام اور تحقیق کار ، صحت سے جڑے پیشہ ور افراد اور ماحولیات کے تحفظ کو کم سے کم کرنے کےلئے احتیاطی اقدامات سے بھی آگاہ کیا گیا۔
دیہار کے ڈائرکٹر ڈاکٹر اوپی چورسیا، برگیڈیئر جے بی سنگھ، کمانڈنٹ این آر آئی ایس آر، لیہہ کے ڈائرکٹر ڈاکٹر پدما گرمیت، سی ایم او ڈاکٹر متپ ڈورجے کے ساتھ ساتھ ایس این ایم اسپتال کے ڈاکٹروں کی ایک ٹیم اور فوج کے سینئر افسران کے علاوہ ڈی آر ڈی او کے سائنسداں بھی اس موقع پر موجود تھے۔
ڈیہار، ڈی آر ڈی او کی لائف سائنسز کی لیباریٹری ہے، جو سرد بنجر اور زرعی کاموں میں کام آنے والے جانوروں کی تکنیکی باریکیوں پر کام کر رہا ہے۔یہ لیباریٹری دفاعی مقاصد کیلئے استعمال کے واسطے میڈیسنل اور ایرومیٹکس پلان کا پتہ لگانے کے لئے ان کی اسکریننگ اور نشاندہی کر رہی ہے۔ اس کے علاوہ سرد اور اونچائی والے ریگستانی علاقوں کے لئے گرین ہاؤس ٹیکنالوجی پر بھی کام کر رہی ہے اور ان کی نشاندہی کر رہی ہے۔
بہت چھوٹی، چھوٹی اور درمیانی صنعتوں کی وزارت
حکومت نے ایم ایس ایم ایز میں خردہ اور تھوک تجارتی صنعتوں کو شامل کرنے کا اعلان کیا
نئی دہلی02 جولائی2021: ایم ایس ایم ایز اور سڑک ٹرانسپورٹ و شاہراہوں کے مرکزی وزیر جناب نتن گڈکری نے آج خردہ اور تھوک صنعتوں کوشامل کرنے کی خاطر ایم ایس ایم ایز کےلئے ترمیم شدہ رہنما ہدایات جاری کی ہیں۔ انہوں نے اپنے ٹویٹر پیغام میں کہا کہ وزیر اعظم نریندر مودی کی قیادت میں ہم ایم ایس ایم ایز کومستحکم بنانے اور انہیں اقتصادی ترقی کا تیز انجن بنانے کے لئے پُرعزم ہیں۔ جناب گڈکری نے مزید کہا کہ ترمیم شدہ رہنما ہدایات سے 2.5 کروڑخردہ فروشوں اور تھوک فروشوں کوفائدہ ہوگا۔ انہوں نے کہا کہ خردہ اورتھوک صنعتیں پہلے ایم ایس ایم ایز کے دائرے سے باہر آتی تھی لیکن اب ترمیم شدہ رہنما ہدایات خردہ فروشو ں اور تھوک فروشوں کو بھارتیہ ریزروبینک کی رہنما ہدایات کے تحت ترجیحی طورپر قرض حاصل کرنے میں اہل بنائیں گے۔
یہ ترمیم شدہ رہنما ہدایات اب خردہ اور تھوک تاجران کو اُدّیم رجسٹریشن پورٹل پر اندراج کرنے کی اجازت دیں گے۔
کامرس اور صنعت کی وزارتہ
ایف ڈی آئی ضابطوں میں نرمی
نئی دہلی،26؍جون۔ براہ راست بیرونی سرمایہ کاری  کی پالیسی پر نظر ثانی ایک مسلسل عمل ہے اور اس بات کو یقینی بنانے کے لئے کہ بھارت سرمایہ کاری کے لئے ایک پسندیدہ مقام کے طور پر بر قرار رہے، وقتاً فوقتاً ایف ڈی آئی پالیسی کی شرطوں میں تبدیلی کی جاتی ہے۔
مختلف شعبوں میں ایف ڈی آئی کی اجازت متعلقہ وزارتوں اور محکموں، ریاستی حکومتوں، اعلیٰ صنعتی ایوانوں، انجمنوں اور دیگر تنظیموں سمیت تمام فریقوں کے ساتھ جامع صلاح و مشورے کے بعد اور ان کے خیالات اور نظریات کو دھیان میں رکھتے ہوئے دی جاتی ہے۔ مختلف شعبوں سے متعلق ایف ڈی آئی پالیسی، جس میں ہر سیکٹر کے لئے ایف ڈی آئی کی حد کو واضح کیا گیا ہے، 2017 کے ایف ڈی آئی پالیسی کے جامع سرکلر میں فراہم کی گئی ہے، جس میں وقتاً فوقتاً پریس نوٹس کے ذریعے ترمیم کی گئی ہے اور یہ صنعتی او راندرونی تجارت کے فروغ کے محکمے کی ویب سائٹ www.dipp.gov.in. پر دستیاب ہے۔
اگرچہ ایف ڈی آئی پالیسی بیرونی سرمایہ کاری کو راغب کرنے کے لئے ایک فریم ورک مقرر کرتی ہے، لیکن امور داخلہ کی وزارت نے قومی سلامتی کے نقطۂ نظر سے تجاویز کا تجزیہ کرنے کے لئے تفصیلی رہنما خطوط مرتب کئے ہیں۔ ملک کی سلامتی سے سمجھوتہ کئے بغیر اقتصادی ترقی میں تیزی لانے کی خاطر تجاویز کا ملک کے اتحاد، علاقائی سالمیت اور اقتدار اعلیٰ کو درپیش خطرات کے امکانات کی بنیاد پر تجزیہ کیا جاتا ہے۔
مذکورہ معلومات کامرس اور صنعت کے وزیر جناب پیوش گوئل نے آج لوک سبھا میں ایک تحریری سوال کے جواب میں فراہم کیں۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ و ا ۔ک ا
U- 2635
(Visitor Counter : 25
وزیراعظم کا دفتر
وزیر اعظم نے ایشین گیمز میں کانسے کا تمغہ جیتنے کے لیے مردوں کی کوکس لیس فور روئنگ ٹیم کو مبارکباد دی
وزیر اعظم جناب نریندر مودی نے ایشین گیمز 2022 ء میں کانسے کا تمغہ جیتنے پر آشیش ، بھیم سنگھ ، جسوندر سنگھ اور پنیت کمار پر مشتمل مردوں کی کوکس لیس فور روئنگ ٹیم کو مبارکباد دی ۔
وزیر اعظم مودی نے ، اس شاندار کامیابی کو حاصل کرنے کے لیے ٹیم کے پختہ عہد اور تال میل کو سراہا ۔
نائب صدر جمہوریہ ہند کا سکریٹریٹ
نائب صدرجمہوریہ نے کانکنی کی صنعت سے تمام کارکنوں کی حفاظت ، صحت اور زندگی کو اولین ترجیح دینے کو کہا
کانکنی کے شعبے کو کام کرنے کی ایک محفوظ جگہ بنانے کے ساتھ ساتھ حفاظت اور فلاح وبہبود کے تمام معیارات کو برقرار رکھتے ہوئے ایک طاقتور ڈرائیور بنائیں:نائب صدر
ماحولیات کو آلودگی سے پاک رکھنے کی کوششوں کی اپیل
کہا ماحولیات کاتحفظ ہر ایک فرد کی ذمہ داری
سال 16-2015 کے لئے نیشنل سیفٹی ایوارڈ پیش کیا
نئی دہلی،16/دسمبر۔نائب صدرجمہوریہ ہندجناب ایم وینکیا نائیڈو نے آج زور دے کر کہا کہ کانکنی کی صنعت کو پوری صنعت میں‘‘احتیاط کی ثقافت’’ ڈیولپ کرکے تمام کارکنوں کے تحفظ، صحت اور زندگی کو اولین ترجیح دی جانی چاہئے۔
سال16-2015 کے لئے نیشنل سیفٹی ایوارڈ پیش کرنے کے بعد اجتماع سے خطاب کرتے ہوئے نائب صدرجمہوریہ نے کانکنی کے شعبے کو کام کرنے کی ایک محفوظ جگہ بنانے اور اسی کے ساتھ ساتھ تحفظ اور فلاح وبہبود کے تمام معیارات کو برقرار رکھتے ہوئے ہندوستانی معیشت کی ترقی کاایک طاقتور ڈرائیور بنانے کی تجویز پیش کی۔
انہوں نے کہا کہ موجودہ خارجی نگرانی کے نظام کی جگہ کانکنی کی صنعت کے لئے خود نگرانی اور نگہداشت کے فریضے کے تصورات کو کلیدی الفاظ بننے چاہئیں۔
نائب صدرجمہوریہ نے صنعت سے برہنہ آنکھ اور تجربہ کے استعمال کے موجودہ نظام کے علاوہ کام کے مقامات کے خطرات کی مسلسل نگرانی کے لئے تکنیکی آلات اور ای۔ گورننس کے اچھا استعمال کرنے کو کہا ۔ انہوں نے کانکنی کے شعبے میں انسانی اور ہنر مندی پر مبنی غلطیوں کو ختم کرکے ‘‘ صفر نقصان ’’کے ہدف کو حاصل کرنے کے لئے متبادل طریقوں کی تلاش پر زور دیا۔موثر ضابطہ بندی اور نگرانی سے متعلق امور پر نائب صدرجمہوریہ نے بڑھتی ہوئی تکنالوجیز کے ساتھ ساتھ قانون سازی کے اقدامات کو ہم آہنگ کرنے کامشورہ دیا۔
کانکنی کی صنعت کے استحکام کے لئے ماحولیات کو آلودگی سے پاک رکھنے کو ضروری قرار دیتے ہوئے نائب صدرجمہوریہ نے کہا کہ ماحولیاتی حالات کو بہتر بناکر کانکنی کے شعبے میں مزدوروں اور مقامی باشندوں کو بہتر ماحول فراہم کرنے کی فوری ضرورت ہے۔
انہوں نے مزید کہا کہ یہ میرا پختہ یقین ہے کہ کانکنی کی حفاظت صرف انسانوں تک ہی محدود نہیں رہنی چاہئے، بلکہ اس میں تمام جانداروں اور قدرتی ماحولیاتی نظام کو شامل کیا جاناچاہئے۔ اپنے ماحولیات کی حفاظت کرنا ہمارا فرض ہے۔
یہ کہتے ہوئے کہ کانکنی کے شعبے نے ملک کی ترقی میں بڑا تعاون کیا ہے، نائب صدرنے کہا کہ کانکنی کا شعبہ ہماری قومی ڈی جی پی کا 2.6فیصد ہے اور 10 ملین سے زائد لوگوں کو براہ راست اور بالواسطہ طور پر روزگار فراہم کیا ہے۔۔
جناب نائیڈو کہا کہ ہندوستان کو تیزی سے معاشی ترقی کے لئے ان وسائل سے فائدہ اٹھانے کے لئے اپنی اہم معدنیات کے ویلیو چین کو مزید وسعت دینے کی خواہش ظاہر کرنا ہوگی اور ساتھ ہی ساتھ حفاظت، پائیداری اور ماحولیات پر اثرات جیسے پہلوؤوں پر بھی زیادہ توجہ دینی ہوگی۔
قدرتی آفات اور دیگر واقعات سے ہونے والے نقصان کو کم کرنے کے لئے کانکنی کے تمام شعبوں کی ہنگامی تیاریوں کو مضبوط کرنے کی ضرورت پر زور دیتے ہوئے نائب صدرنے کانکنی صنعت اور حکومت سے کہا کہ وہ کانکنی کی جگہوں پر نقلی مشق کرکے ضلع انتظامیہ، بچاؤ خدمات، اسٹیٹ ڈزاسٹر رسپانس فورس اور دیگر کی طرف سے کی جانے والی آفات کی تیاریوں کا بار بار جائزہ لیتے رہیں ۔
محنت اور روزگار کے وزیرمملکت جناب سنتوش کمار گنگواڑ، سکریٹری، جناب ہیرا لال سماریہ، جوائنٹ سکریٹری، محترمہ کلپنا راج سنگھ گھوٹ، ڈائریکٹر جنرل، ڈی جی ایم ایس، جناب آر سبرامنین نے پروگرام میں شرکت کی جہاں 90 سے زائد لوگوں کو نیشنل سیفٹی ایوارڈ دیا گیا۔
الیکٹرانکس اور اطلاعات تکنالوجی کی وزارت
حکومت ہند نے سافٹ ویئر ٹیکنالوجی پارکس آف انڈیا  مراکز سے کام کرنے والی آئی ٹی کمپنیوں کو 4 مہینے کے واجبات ادا نہ کرنے کی رعایت دی
نئی دہلی، 16اپریل2020،کووڈ-19 کے پھیلاؤ کے نتیجے میں سامنے آنے والی چنوتیوں اور اس کے نتیجے میں نافذ ہونے والے لاک ڈاؤن کو مدنظر رکھتے ہوئے حکومت نے آج ایک بڑا فیصلہ لیا ہے، جس کے تحت سافٹ ویئر ٹیکنالوجی پارکس آف انڈیا  سے باہر کام کرنے والی چھوٹی آئی ٹی اکائیوں کو کرایہ ادا کرنے کے معاملے میں راحت فراہم کی گئی ہے۔ ان میں سے بیشتر اکائیاں یا تو ٹیکنالوجی کے لحاظ سے ایم ایس ایم ای کے تحت آتی ہیں یا پھر اسٹارٹ اپ کی شکل میں ہیں۔
الیکٹرانکس اور اطلاعاتی ٹیکنالوجی کی وزارت نے فیصلہ کیا ہے کہ ملک میں ایس ٹی پی آئی احاطوں کے اندر واقع ان اکائیوں کو یکم مارچ 2020 سے 30جون 2020 کے دوران یعنی اب سے 4مہینوں کے لئے کرایہ ادا کرنے سے استثنائی فراہم کی جائے۔
واضح رہے کہ سافٹ ویئر ٹیکنالوجی پارکس آف انڈیا  الیکٹرانکس اور اطلاعاتی ٹیکنالوجی کی وزارت، حکومت ہند کے تحت ایک خود مختار سوسائٹی ہے اور ملک بھر میں اس ک ے 60مراکز واقع ہیں۔ ان مراکز میں واقع مذکورہ اکائیوں کو کرایہ ادا کرنے کے معاملے میں رعایت فراہم کرنے سے کووڈ -19وبائی مرض کی وجہ سے لاحق بحرانی صورتحال میں راحت ملے گی۔ اس پہل قدمی سے 60 ایس ٹی پی آئی مراکز سے کام کرنے والی تقریبا 200آئی ٹی ، آئی ٹی ای ایس –ایم ایس ایم ای کو فائدہ حاصل ہوگا۔ ان یونٹوں کو مذکورہ 4 مہینوں کی مدت کے دوران یعنی یکم مارچ 2020 سے 30جون 2020 کے دوران کرائے کی ادائیگی میں جو رعایت فراہم کی جائے گی، اس کی مجموعی لاگت 5کروڑ کے قریب ہوگی۔ یہ قدم تقریباً 3000آئی ٹی ؍آئی ٹی ای ایس ملازمین کے حق میں بھی ہے، جو براہ راست ان اکائیوں سے امداد یافتہ ہیں۔
۔۔۔۔۔۔۔۔۔۔۔
م ن۔ک ا۔

U-1790
(Visitor Counter : 142
سماجی انصاف اور تفویض اختیارات کی وزارت
مدھیہ پردیش اندور میں حساسیت پیدا کرنے کی 2 روزہ ورکشاپ
مختلف ریاستی حکومتوں کے بہترین طریقہ کار/کامیابی کی کہانیاں، قومی اداروں کی سرگرمیاں
معذور افراد کو بااختیار بنانے سے متعلق محکمہ، بھارتی حکومت کی سماجی انصاف اور تفویض اختیارات کی وزارت، سماجی انصاف اور تفویض اختیارات مرکزی وزیر ڈاکٹر وریندر کمار کی موجودگی میں تمام ریاستی حکومتوں/مرکز کے زیر انتظام علاقوں کے تمام وزراء اور پرنسپل سیکریٹریوں کے ساتھ حساسیت پیدا کرنے سے متعلق ایک دو روزہ ورکشاپ کا انعقاد کر رہی ہے۔ بھارتی حکومت کی مختلف اسکیموں اور فوائد پر مبنی یہ اسکیمیں ہیں جن میں اے ڈی آئی پی، ایس آئی پی ڈی اے اسکالر شپس اور قومی فنڈ سے متعلق اسکیمیں شامل ہیں۔
افتتاحی تقریب کے دوران سماجی انصاف اور تفویض اختیارات کے وزیر اے ڈی آئی پی پورٹل پر قوم نام وقف کئے گئے سافٹ ویئر کا بھی افتتاح کریں گے جو ملک بھر کے تمام مستفیدین کو راحت کا باعث ہوگا۔ مزید یہ کہ اے ڈی آئی پی پورٹل تمام استفادہ کنندگان کا اعداد وشمار ڈیٹا اپ لوڈ کرنے اور کیمپوں کی تقسیم کے لیے نافذ العمل ہے جو اس بات کو یقینی بنائے گا کہ اس میں کوئی دو ہرا معیار نہیں ہے اور یہ سبھی اے ڈی آئی پی کیمپوں کے تمام مستفیدین کی تفصیلات کے لیے ون پوائنٹ پورٹل بھی فراہم کرتا ہے۔
صحت اور خاندانی بہبود کی وزارت
بزرگوں کی حفظان صحت کے لئےقومی پروگرام سے متعلق تازہ معلومات
صحت اور خاندانی بہبود کے مرکزی وزیرمملکت ڈاکٹر بھارتی پروین پوار نے آج راجیہ سبھا میں ایک تحریری جواب میں بتایا کہ پرائمری ، سیکنڈری اور تیسرے درجے کی حفظان صحت کے مختلف سطحوں پر سینئر سٹیزن  کو حفظان صحت کی سہولتیں فراہم کرنے کے علاوہ بزرگوں کے حفظان صحت سے متعلق مختلف مسائل سےنمٹنے کے لئے صحت اور خاندانی فلاح و بہبود کی وزارت نے 2010-11 کے دوران بزرگوں کی حفظان صحت کے لئے ایک قومی پروگرام شروع کیا تھا۔
مقاصد:
- بزرگ آبادی کو قابل رسائی، سستی اور اعلی معیاری، طویل مدتی، جامع اور ڈیڈیکیٹڈ حفظان صحت کی خدمات فراہم کرنا۔
- بزرگوں کے لئے نئے آرکیٹکچر کی تشکیل، سبھی عمر کے لوگوں کے لئے ایک سوسائٹی کے واسطے ایک سازگار ماحول پیدا کرنے کی غرض سے ایک فریم ورک تیار کرنا۔
- بزرگوں کے لئے ایک سرگرم اور صحت مند سوچ کو فروغ دینا۔
- قومی دیہی صحت مشن، آیوش اور سماجی انصاف اور بااختیار بنانے کی وزارت جیسے دیگر متعلقہ محکموں کے ساتھ ہم آہنگی۔
بزرگوں کے لئے حفظان صحت کے قومی پروگرام  کاایک قومی صحت مشن ہے، جو ڈسٹرکٹ ہاسپٹلس کے ذریعہ پرائمری کیئرسروس ڈلیوری، کمیونٹی ہیلتھ سینٹرس، پرائمری ہیلتھ سینٹرس، ذیلی سینٹر/ صحت اور تندرستی سنٹر پر مشتمل ہے۔ اسکے تین حصے ہیں جس میں ہندوستان کی 18 ریاستوں میں 19 میڈیکل کالجوں میں واقع علاقائی جیریئٹرک سینٹرس کے ذریعہ خدمات فراہم کی جارہی ہیں اور نئی دہلی میں انصاری نگر میں ایمس میں ایک نیشنل سینٹر آف ایجنگ اور دوسرا چنئی کے مدراس میڈیکل کالج میں نیشنل سینٹر آف ایجنگ ہے ۔ مزید برآں، ہندوستان میں ایک لانگی ٹیوڈنل ایجنگ اسٹڈی  پروجیکٹ، ہندوستان میں بزرگ افراد کا قومی سطح پر نمائندہ سروے، 2017-18 کے دوران انٹرنیشنل انسٹی ٹیوٹ آف پاپولیشن سائنسز ، ممبئی کے ذریعے شروع کیا گیا۔
بزرگوں کی صحت کی دیکھ بھال کے قومی پروگرام کے دائرہ کار کو مزید مضبوط اور وسیع کرنے اور بزرگوں کی آبادی کے لیے صحت کی دیکھ بھال کے پروگراموں کی ایک رینج کے قیام میں بھی مدد کرنے کے لیے، ہندوستان میں بزرگ افراد کا قومی سطح پر نمائندہ سروے ایل اے ایس آئی  کا انعقاد این پی ایچ سی ای کے تحت کیا گیا تھا۔ سروے میں ہندوستان کی تمام 30 ریاستوں اور 6 مرکز کے زیر انتظام علاقوں کا احاطہ کیا گیا ہے۔
نیشنل پروگرام فار پالیئٹو کیئر  ، نیشنل پروگرام فار کنٹرول آف بلائنڈنس اینڈ ویژول امپیرمنٹ  ، نیشنل مینٹل ہیلتھ پروگرام  ، نیشنل اورل ہیلتھ پروگرام  ، نیشنل پروگرام فار پریونشن اینڈ کنٹرول آف ڈیفنس  اور نیشنل پروگرام فار پریوینشن اینڈ کنٹرول آف کینسر، ذیابیطس، دل کی بیماریوں اور فالج  دوسرے پروگرام ہیں جو بزرگوں کی صحت کی ضروریات کو بھی پورا کرتے ہیں۔
وزارت خزانہ
مرکزی حکومت نے، ہندوستان آنے والے غیرمقیم افراد کے سلسلے میں، انکم ٹیکس ایکٹ 1961 کی دفعہ 206 سی  کے تحت ٹی سی ایس کے التزامات میں ڈھیل دی
انکم ٹیکس ایکٹ 1961  کی دفعہ 206 سی  ایک خریدار سے ایک غیرملکی ٹور پروگرام پیکج کے فروخت کار کے ذریعہ ٹیکس کی وصولی کا التزام مہیا کرتی ہے ، جو اس طرح کے پیکج کو خریدنے والا شخص ہے اسے پیکج کی رقم سے پانچ فیصد کی شرح سے ٹیکس ادا کرنا ہوگا۔
ایسے گھریلو ٹو ر آپریٹروں سے نمائندگی موصول ہوئی تھی ، جو ہندوستان آنے والے غیر مقیم افراد سے ٹیکس جمع کرنے میں مشکلات کا سامنا کررہے تھے اور جو ایسے گھریلو ٹور آپریٹرز سے غیر ملکی ٹور پیکج بک کررہے تھے چونکہ ایسے شخص کے پاس پین نہیں ہوسکتا ہے اس لئے اعلیٰ شرحوں پر ٹیکس جمع کرنا ضروری ہے ۔اس کے علاوہ ایسے غیر مقیم افراد کو اپنا آئی ٹی آر پیش کرنا اورری فنڈ کا دعویٰ کرنا مشکل ہوسکتا ہے۔
اس طرح کی مشکلات کو دور کرنے کے لئے مرکزی حکومت نے ایکٹ کی دفعہ 206سی  کے تحت دئے گئے اختیارات کا استعمال کرتے ہوئے اس بات کی وضاحت کی ہے کہ مذکورہ دفعہ کے التزامات ایک خریدار پر لاگو نہیں ہوں گے ، جو یہاں کا رہنے والا نہیں ہے۔ ایکٹ کی دفعہ 6 کی ذیلی دفعہ  اور ذیلی دفعہ 1 اے اس بات کی وضاحت کرتی ہے کہ ہندوستان کا دورہ کون کررہا ہے۔ اس لئے ایک گھریلو ٹور آپریٹر کو ہندوستان آنے والے غیر مقیم افراد کو غیر ملکی ٹور پیکج کی فروخت پر ٹیکس جمع کرنے کی ضرورت نہیں ہے۔
2022کے نوٹی فکیشن نمبر 20 بتاریخ 30 مارچ 2022 کو جاری کی گئی اور نوٹی فکیشن سیکشن کے تحت یہ
www.incometaxindia.gov.in پر دستیاب ہے۔
بھارتی چناؤ کمیشن
چھتیس گڑھ، مدھیہ پردیش، میزورم، راجستھان اور تلنگانہ کی قانون ساز اسمبلیوں کے لیے عام انتخابات، 2023
کمیشن نے چھتیس گڑھ، مدھیہ پردیش، میزورم، راجستھان اور تلنگانہ کی قانون ساز اسمبلی کے عام انتخابات کے انعقاد کے لیے موسمی حالات، تعلیمی کیلنڈر، بورڈ کے امتحانات، بڑے تہواروں، امن و امان کی موجودہ صورتحال جیسے تمام متعلقہ پہلوؤں کو مدنظر رکھتے ہوئے شیڈول تیار کیا ہے۔ ریاست میں، مرکزی مسلح پولیس فورسز کی دستیابی، نقل و حرکت، نقل و حمل اور فورسز کی بروقت تعیناتی کے لیے درکار وقت اور دیگر متعلقہ زمینی حقائق کا گہرائی سے جائزہ لیا۔
کمیشن نے تمام متعلقہ پہلوؤں پر غور کرنے کے بعد چھتیس گڑھ، مدھیہ پردیش، میزورم، راجستھان اور تلنگانہ کی ریاستوں کے معزز گورنروں کو عوامی نمائندگی ایکٹ 1951 کی متعلقہ دفعات کے تحت عام انتخابات کے لیے نوٹیفیکیشن جاری کرنے کی سفارش کرنے کا فیصلہ کیا ہے۔
براہ کرم تفصیلات کے لیے 1 پر یہاں کلک کریں
براہ کرم تفصیلات کے لیے 2 پر یہاں کلک کریں
وزارات ثقافت
کرتویہ پتھ میں راجہ رام موہن رائے کی زندگی پر مبنی رقص ڈرامہ کی 2 روزہ شاندار کارکردگی آج اختتام پذیر ہوئی
خصوصیات :
- ناری سمان کے موضوع پر مبنی ڈانس ڈرامہ بعنوان ’یگ پوروش راجہ رام موہن رائے‘آج اختتام پذیر ہوا۔
- پرزنٹیشن بھی اس مہم کا حصہ تھی جس کے تحت ہر ہفتے سینٹرل وسٹا میں ثقافتی پروگرام منعقد کیے جائیں گے۔
- یہ تقریب راجہ رام موہن رائے کے 250 ویں یوم پیدائش کی سال بھر کی تقریبات کا بھی حصہ تھی۔
راجہ رام موہن رائےجنہیں جدید بھارتی معاشرے کا بانی کہا جاتا ہے، کی زندگی پر مبنی دو روزہ دلکش اور شاندار رقص ڈرامہ آج اختتام پذیر ہوا۔ رقص ڈرامہ کا یہ دو روزہ پروگرام آج کرتویہ پتھ اور انڈیا گیٹ  میں منعقد کیا گیا تھا، جو 'یگ پوروش راجہ رام موہن رائے' کے عنوان سے یہ 'ناری سمان' کے موضوع پر مبنی تھا اور جس کا اہتمام ثقافت کی وزارت راجہ رام موہن رائے لائبریری فاؤنڈیشن کی جانب سے کیا جارہا ہے۔
رقص ڈرامہ نے بڑی تعداد میں لوگوں کو اپنی طرف متوجہ کیا اور سامعین کرداروں کی کارکردگی اور رنگا رنگ پیشکش سے لطف اندوز ہوئے۔
آزادی کا امرت مہوتسو کے ایک حصے کے طور پر، راجہ رام موہن رائے کے 250 ویں یوم پیدائش کے موقع پر 22 مئی 2022 کو بھارتی حکومت کی ثقافت کی وزارت کی طرف سے ایک سال طویل جشن کا آغاز کیا گیا ہے۔
یہ سمعی اور بصری پرزنٹیشن بھی اس مہم کا حصہ ہے جس کے تحت معروف کوریوگرافر نیلے سینگپتا کی طرف سے ہدایت میں ہر ہفتے سینٹرل وسٹا میں ثقافتی پروگرام منعقد کیے جائیں گے۔
راجہ رام موہن رائے کی زندگی پر مبنی رقص ڈرامہ نے سامعین کو ان کے عظیم کاموں، اعلیٰ نظریات اور زندگی کے فلسفے سے نزدیک سے روشناس کرایا۔ رقص ڈرامہ کا یہ پروگرام شام 6.00 بجے شروع ہوا اور اس پروگرام میں داخلہ سب کے لیے بالکل مفت تھا۔
22 مئی 1772 کو رادھا نگر، بنگال میں پیدا ہونے والے راجہ رام موہن رائے نے بھارت کی مذہبی، سماجی اور سیاسی اصلاحات میں نمایاں کردار ادا کیا۔ وہ برہمو سماج کے بانی تھے اور انہوں نے ہمیشہ جدید اور سائنسی نقطہ نظر کو فروغ دیا۔
وزیراعظم کا دفتر
وزیر اعظم نےاتر پردیش کے پریاگ راج میں ایک بڑے تقسیم کیمپ  میں معذوروں اور عمر رسیدہ شہریوں کے مابین امدادی آلات تقسیم کیے
یہ حکومت کی ذمہ داری ہے کہ ہر شخص مستفید ہو اور سب کو انصاف ملے: وزیر اعظم
گذشتہ پانچ سالوں میں تقریبا 9 ہزار بڑے تقسیم کیمپوں کا انعقاد کیا گیا: وزیر اعظم
وزیر اعظم جناب نریندر مودی نے آج اتر پردیش کے پریاگ راج میں اب تک کے سب سے بڑے تقسیم کیمپ ‘‘سماجک ادھیکارتا شیور’’ میں تقریباً 27000 سینئر شہریوں اور معذورین کے درمیان امدادی آلات تقسیم کیے ۔
اس بڑے تقسیم کیمپ کا انعقاد حکومت کی قومی وایو شری یوجنا - آر وی وائی اور اے ڈی آئی پی یوجناؤں کے تحت عمر رسیدہ شہریوں کو بااختیار بنانے کے لیے کیا گیا تھا۔
اس موقع پر اجتماع کو خطاب کرتے ہوئے وزیر اعظم نے سنسکرت کی پرانی کہاوت ‘‘ سواستہ: پرجابھیہ : پریپالینتم: نیاینا مارگےنا، مہیم مہیشہ کا حوالہ دیا ، جس کا مطلب ہے کہ لوگوں کو یکساں انصاف فراہم کرانا حکومت کی ذمہ داری ہے۔
وزیر اعظم نے کہا کہ یہ کہاوت ‘‘سب کا ساتھ، سب کا وکاس، سب کا وشواس’’ کے فلسفہ پر مبنی ہے۔ اسی جذبے کے ساتھ ہماری حکومت سماج کے سبھی لوگوں کی فلاح اور ترقی کے لیے کام کر رہی ہے۔ انہوں نے کہا کہ میری حکومت کی پہلی ترجیح 130 کروڑ ہندوستانیوں، خواہ وہ عمر رسیدہ شہری ، معذورین ، قبائلی یا دلت ہوں ، کے مفاد کا تحفظ کرنا ہے۔
امدادی آلات کے بڑے تقسیم کیمپ کا ذکر کرتے ہوئے وزیر اعظم نے کہا کہ یہ سبھی لوگوں کو بہتر زندگی فراہم کرانے کی کوشش کا حصہ ہے۔ انہوں نے کہا کہ پہلے کی حکومتوں کی میعاد میں تقسیم کی ایسی تقریب شاید ہی منعقد کی جاتی تھی۔ انہوں نے کہا کہ گذشتہ پانچ سالوں میں ہماری حکومت نے ملک کے مختلف حصوں میں تقریباً 9000 کیمپ لگائے ہیں۔
وزیر اعظم نے بتایا کہ گذشتہ پانچ سالوں میں حکومت نے معذورین کو 900 کروڑ روپے سے زائد کے آلات فراہم کیے ہیں۔
وزیر اعظم نے کہا کہ جدید ہندوستان کی ترقی میں یہ ضروری ہے کہ معذور نوجوانوں اور بچوں کی یکساں شراکت داری ہو ، خواہ وہ صنعتی شعبہ ، سروس سیکٹر ہو یا کھیل کا شعبہ ہو ، اس کے لیے حکومت ان کی حوصلہ افزائی کر رہی ہے۔
وزیر اعظم نے کہا کہ ہماری پہلی حکومت ہے جس نے معذورین کے حقوق کے ایکٹ کو نافذ کیا ہے اور ہم نے معذری کے زمروں کو 7 سے بڑھا کر 21 کر دیا ہے۔ انہوں نے کہا کہ ہم معذورین کے لیے اعلی تعلیم میں ریزرویشن کا کوٹا بھی تین فیصد سے بڑھا کر پانچ فیصد کر دیا ہے۔
وزیر اعظم نے کہا کہ گذشتہ پانچ سالوں میں ملک میں کئی عمارتوں ، 700 سے زائد ریلوے اسٹیشنوں اور ہوائی اڈوں کو معذورین کے لیے قابل رسائی بنایا گیا ہے ، بقیہ عمارتوں کو بھی ‘سگمیے بھارت ابھیان’کے تحت قابل رسائی بنایا جائے گا۔
مستفید ہونے والوں کی تعداد، تقسیم کیے گیے آلات کی تعداد اور معیار کے حوالے سے اب تک کا سب سے بڑا تقسیم کیمپ ہے۔ اس بڑے کیمپ میں 56 ہزار سے زیادہ مختلف قسم کے امدادی آلات 26 ہزار سے زائد مستفیدین کے مابین مفت تقسیم کیے جائیں گے۔ ان آلات کی قیمت 19 کروڑ روپے سے زیادہ ہے۔
اس کا مقصد معذورین اور عمر رسیدہ شہریوں کو ان آلات کے ذریعہ ان کی روز مرہ کی زندگی اور سماجی و اقتصادی ترقی میں تعاون فراہم کرنا ہے۔
۔ ۔ ۔ ۔ ۔ ۔ ۔ ۔ ۔

U. No. 968
(Visitor Counter : 94